อานามิซุ

อานามิซุ () เป็นเมืองที่ตั้งอยู่ในอำเภอโฮซุ (เดิมอยู่ในอำเภอฟูเงชิ) จังหวัดอิชิกาวะ ประเทศญี่ปุ่น มีขนาดพื้นที่ทั้งสิ้น   เมืองนี้มีจำนวนประชากรประมาณ 7,782 คน 3,653 หลังคาเรือน และมีความหนาแน่นของประชากร 42 คนต่อตารางกิโลเมตร

 ภูมิศาสตร์ 
อานามิซุกินพื้นที่บริเวณแนวชายฝั่งตะวันออกเฉียงใต้ของคาบสมุทรโนโตะ ติดกับทะเลญี่ปุ่นทางทิศตะวันออกและทิศใต้ พื้นที่ส่วนหนึ่งของเมืองอยู่ภายในเขตกึ่งอุทยานแห่งชาติโนโตะฮันโต

อานามิซุมีภูมิอากาศแบบอบอุ่นชื้นกึ่งเขตร้อน (Köppen Cfa) โดยมีลักษณะเฉพาะคือฤดูร้อนที่อบอุ่นและฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในอานามิซุอยู่ที่ 13.5 °C ปริมาณน้ำฝนเฉลี่ยทั้งปีอยู่ที่ 2,352 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิสูงสุดเฉลี่ยจะอยู่ในเดือนสิงหาคมที่ประมาณ 25.8 °C และต่ำสุดในเดือนมกราคมที่ประมาณ 2.9 °Cข้อมูลภูมิอากาศอานามิซุ

 อาณาเขตติดต่อ 
 จังหวัดอิชิกาวะ
 นครนานาโอะ
 นครวาจิมะ
 เมืองโนโตะ
 เมืองชิกะ

 ประชากร 
ตามข้อมูลการสำรวจสำมะโนประชากรของญี่ปุ่นสถิติประชากรอานามิซุ จำนวนประชากรของอานามิซุได้ลดลงในช่วง 50 ปีที่ผ่านมา

 ประวัติศาสตร์ 
พื้นที่บริเวณอานามิซุในสมัยโบราณเป็นส่วนหนึ่งของแคว้นโนโตะ ในช่วงยุคเซ็งโงกุ (ค.ศ. 1467–1568) พื้นที่แห่งนี้เป็นที่โต้แย้งกันระหว่างตระกูลฮาตาเกยามะ ตระกูลอูเอซูงิ และตระกูลมาเอดะ ต่อมาในยุคเอโดะ พื้นที่นี้กลายเป็นส่วนหนึ่งของแคว้นศักดินาคางะ ภายใต้การปกครองของรัฐบาลโชกุนโทกูงาวะ

หลังการฟื้นฟูเมจิ พื้นที่แห่งนี้อยู่ภายใต้การปกครองของอำเภอฟูเงชิ จังหวัดอิชิกาวะ เทศบาลหมู่บ้านอานามิซุได้รับการจัดตั้งขึ้นเมื่อ 1 เมษายน ค.ศ. 1889 ต่อมาได้รับการยกฐานะเป็นเทศบาลเมืองเมื่อวันที่ 10 สิงหาคม ค.ศ. 1903 เมืองอานามิซุได้ผนวกเอาหมู่บ้านใกล้เคียง ได้แก่ หมู่บ้านชิมาซากิและโทโบะ เมื่อวันที่ 1 เมษายน ค.ศ. 1908, หมู่บ้านคาบูโตะและซูมิโยชิ เมื่อวันที่ 31 มีนาคม ค.ศ. 1954 และหมู่บ้านโมโรฮาชิ เมื่อวันที่ 10 มีนาคม ค.ศ. 1955

อานามิซุและพื้นที่โดยรอบได้รับผลกระทบจากเหตุการณ์แผ่นดินไหวในคาบสมุทรโนโตะ เมื่อวันที่ 25 มีนาคม ค.ศ. 2007Horikawa, H., 2008. Characterization of the 2007 Noto Hanto, Japan, earthquake. Earth
Planets Space 60, 1017-1022

 เศรษฐกิจ 
เศรษฐกิจของอานามิซุขึ้นอยู่กับเกษตรกรรมและการประมงเชิงพาณิชย์

 การศึกษา 
อานามิซุมีโรงเรียนที่สังกัดเทศบาลเมือง ได้แก่ โรงเรียนประถม 2 แห่ง และโรงเรียนมัธยมต้น 1 แห่ง และโรงเรียนที่สังกัดคณะกรรมการการศึกษาจังหวัดอิชิกาวะ ได้แก่ โรงเรียนมัธยมปลาย 1 แห่ง

 การขนส่ง 
 รถไฟ 
 25px รถไฟโนโตะ: สายนานาโอะ
 สถานี:  – 

 ทางหลวง 



 สิ่งที่น่าสนใจในท้องถิ่น 
250px|thumb|โบรามาจิ ยางูระ
 สัญลักษณ์ของเมืองอานามิซุ คือ โบรามาจิ ยางูระ () เป็นสิ่งก่อสร้างในการทำประมงที่ทำด้วยไม้ซึ่งมีลักษณะโดดเด่น

 อ้างอิง 

 แหล่งข้อมูลอื่น 




หมวดหมู่:เมืองในจังหวัดอิชิกาวะ